da en da nl ca da da da es da da da da da da da da da da da da da da id ru da da en da da da da da da da da da de da da da da da da da da da da da da da nl da en da da es nl da
Fagbevægelsen: Godt med inflationshjælp - prioritér befordringsfradraget | FH - Fagbevægelsens Hovedorganisation
31.8.2022 13:02:00 CEST | FH - Fagbevægelsens Hovedorganisation
Regeringen har fremlagt et stramt forslag til næste års finanslov med få nye, men vigtige, prioriteringer. FH er fx meget tilfreds med, at regeringen viderefører en række bevillinger til kontrol med arbejdsmiljøet og social dumping.
”Det er afgørende for et sikkert og sundt arbejdsmiljø i Danmark, at der investeres langsigtet i Arbejdstilsynet og i bekæmpelse af social dumping. Derfor er vi meget tilfredse med, at regeringen har lyttet til de fælles anbefalinger fra arbejdsmarkedets parter om en høj og varig bevilling til at sikre et bedre arbejdsmiljø i Danmark”, siger Lizette Risgaard.
FH foreslår, at regeringen ser på forbedringer af befordringsfradraget
De kraftigste prisstigninger i 40 år presser danskerne. Derfor er det helt rigtigt set, når regeringen afsætter en reserve på 2 mia. kr. i 2023 til at håndtere de udfordringer, borgerne står overfor. Noget af det, der står allerøverst på FH’s ønskeliste, er en forbedring af befordringsfradraget.
”Lønmodtagere i Danmark skal ikke frygte at gå fra hus og hjem, fordi udgifterne til pendling bliver uoverkommelige. Man skal ikke straffes for at finde et job langt fra ens bopæl. Derfor vil jeg opfordre regeringen til, som noget af det første, at se på muligheden for at forbedre befordringsfradraget”, siger Lizette Risgaard.
Vigtige investeringer i uddannelse, men der mangler ambitioner
Med finanslovsforslaget er der lagt op til en styrkelse af økonomien for FGU, som er uddannelse målrettet unge under 25 år, der af faglige, personlige eller sociale årsager ikke er parat til at gå i gang med eller gennemføre en ungdomsuddannelse.
”Det er vigtigt, at vi investerer i unge, der af den ene eller den anden grund er udfordrede. FGU har hele tiden været underfinansieret, og derfor er et løft af økonomien på FGU-området helt afgørende”, siger Lizette Risgaard.
Derudover er der lagt op til en videreførelse af uddannelsesløftet, hvor ledige kan uddanne sig på 110 pct. dagpenge. Det glæder FH’s formand, der dog savner større ambitioner.
”Vi skal lykkes med den grønne omstilling, og det kræver massive investeringer i flere faglærte. Derfor er det også positivt, at uddannelsesløftet med 110 pct. dagpenge videreføres. Jeg savner dog flere konkrete initiativer til at sikre, at der uddannes langt flere til fremtidens arbejdsmarked”.
Velfærd er en hovedprioritet for danskerne. En survey gennemført for FH viser, at fire ud af fem mener, at ældre og sundhed bør prioriteres. Derfor glæder det også FH’s formand, at regeringen peger på ældre- og sundhedsområdet, når forhandlingsreserven på ca. 3,6 mia. kr. frem til 2026 skal forhandles.
”Allerede næste år bliver der markant flere børn og ældre, og derfor skal der flere ressourcer til - nu og her. Det håber jeg sådan set, at hele Folketinget kan bakke op om,” siger Lizette Risgaard.
Information om FH - Fagbevægelsens Hovedorganisation
FH - Fagbevægelsens Hovedorganisation
35 24 60 00https://fho.dk
Fagbevægelsens Hovedorganisation (FH) er Danmarks største og stærkeste tværfaglige fællesskab. Vi organiserer faglige organisationer, der repræsenterer mere end 1,3 mio. lønmodtagere. Både offentligt og privat ansatte.
FH kæmper for job og uddannelse til alle, for et sikkert og sundt arbejdsmiljø og for et trygt, demokratisk og solidarisk samfund.
Vi er en del af den rigtige fagbevægelse, der kæmper for ordnede forhold for vores medlemmer. Vi forhandler med arbejdsgiverne for at sikre og fastholde ordentlige løn- og arbejdsvilkår. Det er det, vi kalder ”Den Danske Model”.
Vi arbejder for job til alle, og for at Danmark fortsat er et produktivt velfærdssamfund. Derfor bekæmper vi social dumping, der undergraver den danske model og vores overenskomster.
Vores værdigrundlag bygger på stolthed, lighed og fællesskab. Vi tror på, at vi er stærkere sammen end hver for sig.
Følg pressemeddelelser fra FH - Fagbevægelsens Hovedorganisation
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra FH - Fagbevægelsens Hovedorganisation
Fagbevægelsen: Godt at regeringen sagde nej til mindstelønsdirektivet4.10.2022 11:15:22 CEST | Pressemeddelelse
Fagbevægelsen er glade for, at regeringen har stemt nej til mindstelønsdirektivet og opfordrer nu til et annullationssøgsmål mod EU.
Usikkerhed om arbejdsmiljøindsatsen i Danmark3.10.2022 17:21:47 CEST | Pressemeddelelse
Ved årsskiftet 2022/2023 står Arbejdstilsynet til at miste næsten 40 pct. af sine bevillinger til kontrollen med arbejdsmiljøet og social dumping, da der ikke ser ud til at være politisk vilje til at indgå en flerårig arbejdsmiljøaftale inden et valg. ”Ærgerligt, at der er ”gået Christiansborg i den”, for det betyder endnu et år med midlertidige bevillinger til Arbejdstilsynet og NFA”, siger Morten Skov Christiansen, næstformand i FH.
Fagbevægelsen: Alle på erhvervsskolerne har fortjent løn30.9.2022 16:02:44 CEST | Pressemeddelelse
Det er godt, at regeringen vil give de SoSu-studerende løn, mens de uddanner sig. Men der er behov for at give elevløn til alle kommende faglærte og for at forbedre uddannelserne – for ”vi har svigtet de unge på erhvervsskolerne”, siger Lizette Risgaard.
Regeringens 2030-plan er god for Danmark30.9.2022 09:14:43 CEST | Pressemeddelelse
”Det her er en ansvarlig plan, der løfter velfærden og sætter en god retning for Danmark.” Det siger formanden for Fagbevægelsens Hovedorganisation Lizette Risgaard i en kommentar til regeringens nye 2030-plan.
Fald i ledigheden i august nok en enlig svale30.9.2022 08:09:27 CEST | Pressemeddelelse
Ledigheden faldt en smule i august efter tre måneder med stigninger. Dansk økonomi befinder sig dog nu i et vendepunkt med udsigt til vækstpause og svagere udvikling på arbejdsmarkedet, herunder stigende arbejdsløshed. Derfor vil faldet i august desværre nok være en enlig svale. Vi kommer dog fra et stærkt udgangspunkt, siger Mette Hørdum Larsen, økonom i Fagbevægelsens Hovedorganisation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022